

ประกาศองค์การบริหารส่วนตำบลดินอุดม
เรื่อง รับสมัครบุคคลเพื่อสรรหาและเลือกสรรเป็นพนักงานจ้าง
...........................................................................
		องค์การบริหารส่วนตำบลดินอุดม อำเภอลำทับ จังหวัดกระบี่   มีความประสงค์จะรับสมัครเลือกสรรบุคคลเป็นพนักงานจ้างประเภทพนักงานจ้างตามภารกิจ  เพื่อปฏิบัติงานในองค์การบริหารส่วนตำบลดินอุดม  
		อาศัยอำนาจตามความในมาตรา ๑๓  และมาตรา ๑๔ ประกอบมาตรา ๒๕ แห่งพระราชบัญญัติระเบียบบริหารงานบุคคลส่วนท้องถิ่น พ.ศ.๒๕๔๒  ประกาศคณะกรรมการพนักงานส่วนตำบลจังหวัดกระบี่   เรื่อง มาตรฐานทั่วไปเกี่ยวกับพนักงานจ้าง  ลงวันที่  ๒๗ กรกฎาคม  พ.ศ.๒๕๔๗  ดังนี้
๑. ตำแหน่งที่รับสมัคร จำนวน ๑  ตำแหน่ง   ๑  อัตรา ดังนี้
๑.๑ พนักงานจ้างตามภารกิจ
     ๑.๑.๑ ตำแหน่ง ผู้ช่วยเจ้าหน้าที่การเงินและบัญชี	        จำนวน  ๑  ตำแหน่ง
๒. คุณสมบัติและลักษณะต้องห้ามของผู้สมัคร
ผู้ซึ่งจะได้รับการจ้างเป็นพนักงานจ้าง ต้องมีคุณสมบัติและไม่มีลักษณะต้องห้ามตามข้อ ๔  ของประกาศคณะกรรมการพนักงานส่วนตำบลจังหวัดกระบี่  และประกาศคณะกรรมการพนักงานส่วนตำบล เรื่อง มาตรฐานทั่วไปเกี่ยวกับพนักงานจ้าง ลงวันที่  ๒๗  กรกฎาคม  ๒๕๔๗  ดังนี้
(๑)  มีสัญชาติไทย
(๒)  มีอายุไม่ต่ำกว่า  ๑๘  บริบูรณ์และไม่เกิน ๖๐ ปี
(๓)  ไม่เป็นบุคคลล้มละลาย
(๔)  ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานองค์การบริหารส่วนตำบล
(๕)  ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง
 (๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น
 		(๗) ไม่เป็นผู้ต้องโทษจำคุกโดยคำพิพากษาถึงที่สุดให้จำคุก เพราะกระทำความผิดทางอาญา เว้นแต่โทษสำหรับความผิดที่ได้กระทำโดยประมาทหรือความผิดลหุโทษ



- ๒ -
(๘)  ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานของรัฐ
		(๙)  ไม่เป็น พระภิกษุ หรือสามเณร  นักพรต
(๑๐) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น				
๓.  คุณสมบัติเฉพาะสำหรับตำแหน่ง
                       ๓.๑  ตำแหน่ง ผู้ช่วยเจ้าหน้าที่การเงินและบัญชี  ได้รับประกาศนียบัตรวิชาชีพ (ปวช.) หรือเทียบเท่าได้ไม่ต่ำกว่านี้ในสาขาการบัญชี พาณิชยการ เลขานุการ  การบริหารธุรกิจ การจัดการทั่วไป (เฉพาะทางบริหารธุรกิจ และการจัดการทั่วไป ต้องศึกษาวิชาบัญชีมาไม่น้อยกว่า  ๖ หน่วยกิต)  หรือทางอื่นๆ ที่ ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้ 
		ความรู้ความสามารถที่ต้องการ
1. มีความรู้ในวิชาการบัญชีอย่างเหมาะสมแก่การปฏิบัติงานในหน้าที่
2. มีความรู้เข้าใจในกฎหมายว่าด้วยสภาตำบลและองค์การบริหารส่วนตำบล กฎหมายว่าด้วย กฎ ระเบียบ  และข้อบังคับอื่นที่เกี่ยวข้องและใช้ปฏิบัติงานในหน้าที่
3. มีความรู้ความสามารถในการปฏิบัติงานธุรการและงานสารบรรณอย่างเหมาะสมแก่การปฏิบัติงานในหน้าที่
4.   มีความสามารถในการปฏิบัติหน้าที่ด้วยความละเอียดแม่นยำ
5.  มีความสามารถในการปฏิบัติหน้าที่ด้วยความละเอียดแม่นยำ
6. มีความสามรถในการใช้คอมพิวเตอร์ได้
7. มีความสามารถในการติดต่อประสานงาน และงานอื่นๆ ที่ได้รับมอบหมาย
       	  ๔. เอกสารและหลักฐานที่ใช้สมัคร
ผู้ประสงค์จะสมัครต้องยื่นใบสมัครด้วยตนเอง โดยกรอกรายละเอียดในใบสมัครให้ถูกต้องครบถ้วน พร้อมทั้งนำเอกสารฉบับจริงและสำเนาพร้อมรับรองความถูกต้อง อย่างละ ๑ ฉบับ มายื่นในวันสมัคร ดังนี้
           ๔.๑ รูปถ่ายหน้าตรง ไม่สวมหมวก และไม่สวมแว่นตาดำ ขนาด ๑ นิ้ว จำนวน  ๓    รูป
        (ถ่ายครั้งเดียวกัน และถ่ายไม่เกิน ๖ เดือนนับถึงวันสมัคร)
 ๔.๒  สำเนาทะเบียนบ้าน					 จำนวน    ๑     ฉบับ
 ๔.๓  สำเนาบัตรประชาชน				           จำนวน    ๑     ฉบับ
 ๔.๔  สำเนาวุฒิการศึกษา					 จำนวน    ๑     ฉบับ
 ๔.๕  ใบรับรองแพทย์						 จำนวน    ๑     ฉบับ
 ๔.๖  หลักฐานอื่นๆ เช่น สำเนาทะเบียนสมรส, สำเนาใบเปลี่ยนชื่อตัว-ชื่อสกุล (ถ้ามี)
								 จำนวน    ๑     ฉบับ

๕. ค่าธรรมเนียมการรับสมัคร 
ตำแหน่งผู้ช่วยเจ้าหน้าที่การเงินและบัญชี
-  เสียค่าธรรมเนียมการสมัคร จำนวน  ๑๐๐.-บาท
   ๖. วัน เวลา และสถานที่รับสมัคร
	 ให้ผู้ประสงค์จะสมัคร สามารถรับใบสมัคร และยื่นใบสมัครด้วยตนเองพร้อมหลักฐาน  ณ องค์การบริหารส่วนตำบลดินอุดม อำเภอลำทับ จังหวัดกระบี่  ตั้งแต่วันที่  ๑๑ – ๑๙  กรกฎาคม  ๒๕๕๕  ในวันและเวลาราชการ
   ๗ . การประกาศรายชื่อผู้มีสิทธิเข้ารับการเลือกสรร
                         กำหนดปิดประกาศรายชื่อผู้มีสิทธิเข้ารับการเลือกสรร และสถานที่เลือกสรร ณ ที่ทำการองค์การบริหารส่วนตำบลดินอุดม  อำเภอลำทับ  จังหวัดกระบี่   ในวันที่  ๒๐   กรกฎาคม  ๒๕๕๕
             ๘. ประกาศกำหนด วัน เวลา และสถานที่เลือกสรร
๘.๑ ตำแหน่ง ผู้ช่วยเจ้าหน้าที่การเงินและบัญชี
		  -กำหนดสอบ (ภาค ก. ความรู้ความสามารถทั่วไป ) (ภาค ข. ความเหมาะสมกับตำแหน่ง ) ในวันที่  ๒๓  กรกฎาคม  ๒๕๕๕  เวลา ๐๙.๐๐น. – ๑๑.๓๐ น.  ณ ห้องประชุมสภาองค์การบริหารส่วนตำบลดินอุดม และสอบ (ภาค ค. โดยวิธีการสัมภาษณ์)   เวลา  ๑๓.๓๐ - ๑๕.๐๐  น. ณ ห้องประชุมสภาองค์การบริหารส่วนตำบลดินอุดม
	    ๙.  หลักสูตรและวิธีการเลือกสรร มี  ๓ ภาค รวม  ๓๐๐ คะแนน   ดังนี้
	           -ตำแหน่ง ผู้ช่วยเจ้าหน้าที่การเงินและบัญชี
		  -ตำแหน่งผู้ช่วยนักพัฒนาชุมชน
		  -ตำแหน่งผู้ช่วยเจ้าหน้าที่วิเคราะห์นโยบายและแผน
 ภาค ก. ภาคความรู้ความสามารถทั่วไป ๑๐๐  คะแนน
 ภาค ข. ความเหมาะสมกับตำแหน่ง      ๑๐๐  คะแนน   
 ภาค ค. (วิธีการสอบสัมภาษณ์ )          ๑๐๐  คะแนน
               ๑๐. เกณฑ์การตัดสิน
	๑. คณะกรรมการดำเนินการสอบเลือกสรร จะดำเนินการในรูปของคณะกรรมการโดยยึดหลักสมรรถนะ ความเท่าเทียมในโอกาสและประโยชน์ของทางราชการ  ความรู้ ความเสมอภาค และความเป็นธรรมเป็นหลัก

          ๒. ผู้ที่ผ่านการคัดเลือกจะต้องได้รับคะแนนไม่น้อยกว่าร้อยละหกสิบของคะแนนในแต่ละภาค
	๓. การขึ้นบัญชีรายชื่อผู้ผ่านการเลือกสรร โดยเรียงตามลำดับคะแนนสูงสุดลงมาตามลำดับถ้าคะแนนเท่ากันให้ผู้ที่ได้รับหมายเลขประจำตัวผู้สมัครก่อนเป็นผู้ที่อยู่ในลำดับสูงกว่า
๔. บัญชีรายชื่อผู้ผ่านการเลือกสรรกำหนดให้บัญชีมีอายุใช้ได้ไม่เกิน ๑ ปี แต่ถ้ามีการสรรหาและเลือกสรรในตำแหน่งเดียวกันนั้นอีก และได้ขึ้นบัญชีผู้ผ่านการเลือกสรรได้ในตำแหน่งเดียวกันใหม่แล้วบัญชีผู้ผ่านการเลือกสรรในตำแหน่งดังกล่าวในครั้งก่อนเป็นอันยกเลิก

               ๑๑.การประกาศรายชื่อผู้ได้รับการเลือกสรร
	องค์การบริหารส่วนตำบลดินอุดม จะประกาศรายชื่อผู้ผ่านการเลือกสรรให้ทราบโดยทั่วกัน ตั้งแต่วันที่  ๒๓  กรกฎาคม ๒๕๕๕  เป็นต้นไป โดยจะปิดประกาศไว้  ณ  องค์การบริหารส่วนตำบลดินอุดม หรือตรวจสอบได้ที่ www.dinudom.go.th  					
     ๑๒. การบรรจุและแต่งตั้ง
๑. ผู้ได้รับการเลือกสรรจะได้รับการแต่งตั้งให้เป็นพนักงานจ้างตามภารกิจขององค์การบริหารส่วนตำบลดินอุดม (องค์การบริหารส่วนตำบลดินอุดม จะดำเนินการเรียกผู้ที่ได้รับการเลือกสรรมาทำสัญญา ต่อเมื่อได้รับความเห็นชอบจาก ก.อบต.จังหวัดกระบี่ เรียบร้อยแล้ว)
๒. ระยะเวลาในการจ้างสัญญาจ้างมีกำหนดระยะเวลาไม่เกิน  ๔ ปี และจะต้องผ่านการประเมินผลการปฏิบัติงานในรอบปีที่ผ่านมา เพื่อทำสัญญาจ้างในปีต่อไป ตามเงื่อนไขของประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับพนักงานจ้าง ลงวันที่  ๒๗  กรกฎาคม ๒๕๔๗ โดยได้รับค่าตอบแทนเป็นรายเดือนดังนี้
  - ตำแหน่งผู้ช่วยเจ้าหน้าที่การเงินและบัญชี อัตราค่าตอบแทนเดือนละ  ๖,๐๕๐.- บาท  และเงินเพิ่มการครองชีพชั่วคราว เดือนละ   ๒,๙๕๐.- บาท  รวมรับทั้งสิ้น  ๙,๐๐๐.-บาท (เก้าพันบาทถ้วน )
จึงประกาศมาเพื่อทราบโดยทั่วไป
		
	ประกาศ ณ  วันที่   ๒    เดือน  กรกฎาคม  พ.ศ. ๒๕๕๕

